Document ID: 32003R2333

Uredba Komisije (ES) št. 2333/2003
z dne 30. decembra 2003
o spremembi Uredbe (ES) št. 1555/96 glede sprožitvenih ravni za dodatne dajatve za hruške, limone, jabolka in bučke
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 47/2003 [2], in zlasti člena 33(4) Uredbe,
ob upoštevanju naslednjega:
(1) Uredba Komisije (ES) št. 1555/96 z dne 30. julija 1996 o predpisih glede uporabe dodatnih uvoznih dajatev za sadje in zelenjavo [3], kakor je bila nazadnje spremenjena z Uredbo (ES) št. 1916/2003 [4], predvideva nadzor uvoza proizvodov, navedenih v Prilogi k tej uredbi. Ta nadzor je treba izvajati v skladu s pravili, določenimi v členu 308d Uredbe Komisije (EGS) št. 2454/93 z dne 2. julija 1993 o predpisih za izvajanje Uredbe Sveta (EGS) št. 2913/92 o carinskem zakoniku Skupnosti [5], kakor je bila nazadnje spremenjena z Uredbo (ES) št. 1335/2003 [6].
(2) Za namene člena 5(4) Sporazuma o kmetijstvu [7], sklenjenega med večstranskimi trgovinskimi pogajanji urugvajskega kroga in v luči najnovejših podatkov, ki so na voljo za leta 2001, 2002 in 2003, je treba spremeniti sprožitvene ravni za dodatne dajatve za hruške, limone, jabolka in bučke.
(3) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
Priloga k Uredbi (ES) št. 1555/96 se nadomesti s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. decembra 2003

Labels: 3
17
15